ผู้อำนวยการการท่องเที่ยวแห่งประเทศไทย สำนักงานลำปาง นำเสนอการก่อสร้างเส้นทางคมนาคมและการขยายบ้านพักรองรับนักท่องเที่ยวต่อที่ประชุม ครม.
ผู้อำนวยการการท่องเที่ยวแห่งประเทศไทย สำนักงานลำปาง นำเสนอการก่อสร้างเส้นทางคมนาคมและการขยายบ้านพักรองรับนักท่องเที่ยวต่อที่ประชุมคณะรัฐมนตรี เชื่อว่าจะส่งผลดีในการสร้างความเชื่อมั่น และส่งเสริมการท่องเที่ยวให้กับจังหวัดในอนาคตนายอนันต์ สีแดง ผู้อำนวยการการท่องเที่ยวแห่งประเทศไทย สำนักงานลำปาง กล่าวถึงภาพรวมการท่องเที่ยวภาคเหนือช่วงฤดูกาลท่องเที่ยวในช่วงที่ผ่านมา ว่าได้รับความสนใจจากนักท่องเที่ยวทั้งชาวไทยและชาวต่างชาติ เนื่องจากมีสินค้า-บริการ รวมไปถึงศิลปวัฒนธรรม ประเพณีล้านนา อยู่ในโปรแกรมการท่องเที่ยว โดยเฉพาะจังหวัดลำปาง ได้รับความสนใจจากนักท่องเที่ยวเช่นกัน หลังรัฐบาลส่งเสริมนโยบายการท่องเที่ยวเมืองรอง ทำให้กระจายรายได้ไปสู่ชุมชนเพิ่มขึ้น และในโอกาสที่นายกรัฐมนตรีและคณะรัฐมนตรี มาประชุมคณะรัฐมนตรีอย่างเป็นทางการนอกสถานที่ ที่จังหวัดลำปางในครั้งนี้ ผู้ประกอบการและหน่วยงานที่เกี่ยวข้อง นำเสนอโครงการให้สนับสนุน โดยเฉพาะด้านการคมนาคมและการส่งเสริมมาตรการขยายบ้านพัก รองรับนักท่องเที่ยว พร้อมมองว่า การลงพื้นที่ของนายกรัฐมนตรีครั้งนี้ จะส่งผลดีในการสร้างความเชื่อมั่น สร้างการรับรู้และส่งเสริมการท่องเที่ยวให้กับจังหวัดมากขึ้นผู้อำนวยการการท่องเที่ยวแห่งประเทศไทย สำนักงานลำปาง ยังกล่าวว่า จังหวัดลำปาง แม้จะเป็นเมืองเล็ก แต่ก็มีกิจกรรมการท่องเที่ยวและการเดินทางที่สะดวกทั้งทางบก ทางราง และทางอากาศ จึงเชิญชวนให้ทุกคน เดินทางมาท่องเที่ยวเมืองจุดหมายปลายทางของนักท่องเที่ยวและในอนาคตจะผลักดันเป็นเมืองปลายทางฝันของทุกคน